瞿泰安

瞿泰安（），字伯陽，直隸蘇州府崑山縣人，民籍。明朝政治人物。

生平
正統十二年（1447年）丁卯科應天府鄉試明嘉靖十七年刻本《崑山縣志·卷之七》第三十五名。正統十三年（1448年）戊辰科會試第五名，殿試登進士第三甲第七十六名。景泰元年（1450年）四月授刑部主事，官至刑部郎中《水東日記·卷四》：餘姚陳惟寅先生教諭崑山，頗喜談風鑒，嘗曰：「舉子梁昱當甲科，瞿泰安不失副榜，況家貧，宜亟就也。」未幾，部檄先生會試同考，昱、泰安治禮記，先生本房也。比揭曉，泰安名在第五，昱不第。先生嘗謂余曰：「吾宦不達，忝預主司，兢兢焉圖稱任使，榜未出之夕，猶停燭閱首卷，加精考焉。以為亦天下士，孰意為吾泰安也，使知為泰安，吾誠避嫌，當棄之矣。拆卷時，尚書以下皆屬目，首得岳正，衆皆曰得人，次陳鑑、次某，衆皆云然。至泰安，吾為之驚愕，且無一人有言。少間，幸監試白御史圭曰：『此亦當在此，我知之矣，我同官項御史曾推此人。』使無御史言，吾汗流面熱，恨不即死也。」噫！名聞不揚，朋友之過，誠然矣。泰安於經學有工夫，但岳、陳等素有聲太學，泰安舉自鄉縣，未為都人士所知耳。昱美丰度，有孝行，學亦純粹。蕭祭酒亦許其文必在甲第，竟以國子生選平定知州。泰安官至刑部郎中，與昱先後皆死矣，惜夫！。

紀念
里人在望山桥南为其立“文英坊”《崑山縣志》。

家族
曾祖父瞿富五。祖父瞿仲德。父亲瞿剛。母趙氏。嚴侍下。兄慶安。弟永安。娶郭氏《天一阁藏明代科举录选刊·登科录》（《正統十三年戊辰科殿試金榜》）。

参考

Category:明朝刑部郎中
Category:崑山人
T
Category:明朝刑部主事